《舟中閒书所见》
明代·江源

扁舟今日安仁道，隔水人家半草庐。背日帆樯更远近，临风花竹半萧疏。

山童扫叶时煨芋，村妇烧灯夜捉鱼。无□□清堪短述，故教毛颖醉中书。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。